#

# gerb_37mm

# **РЕПУБЛИКА БЪЛГАРИЯ**

# **Министър на земеделието, храните и горите**

## З А П О В Е Д

№ **РД 48-18**

гр. София, **23.01.2020 г.**

На основание чл. 9, ал. 15 от Закона за лова и опазване на дивеча, във връзка с чл. 9, ал. 12 и ал. 13 и предложение от директора на „Югоизточно държавно предприятие”, гр. Сливен с per. индекс 70-342/20.01.2020 г. на МЗХГ

**НАРЕЖДАМ:**

 **I. Да се проведе конкурс за сключване на договор за съвместно извършване на дейностите по чл. 9, ал. 9, т. 1-6** от Закона за лова и опазване на дивеча (ЗЛОД) в района на дейност на териториално поделение „Държавно ловно стопанство Мазалат" (ТП „ДЛС Мазалат") за държавните ловностопански райони Лещница, Габровница и Черната могила, в обхвата на ДП „Югоизточно държавно предприятие" (ЮИДП), гр. Сливен.

 **II.** **Правно и фактическо основание за откриване на процедурата** - чл. 9, ал. 12 от Закона за лова и опазване на дивеча.

 **III. Срок на договора - 15 години**

 **IV. Цена на документацията за участие в конкурса –** Конкурсната документация може да бъде получена от деловодството на „Югоизточно държавно предприятие”, гр. Сливен, ул. ”Орешака” № 15 А, всеки работен ден от 9.00 до 16.00 ч. в периода от **03.02.2020 г.** до **04.03.2020 г.**, а при повторен конкурс до **18.03.2020 г.** включително. Документацията се получава срещу представен документ за заплатена цена в размер на 350 (триста и петдесет) лева без ДДС по сметка на **„Югоизточно държавно предприятие”, гр. Сливен BIC RZBBBGSF, IBAN BG 47 RZBB 9155 1001 3344 94 BGN, “Райфайзенбанк” ЕАД, офис Сливен.**

 **V**. **Изисквания към кандидатите за участие в процедурата:**

1. На основание чл. 9, ал. 12 от ЗЛОД, до участие в конкурсната процедура могат да бъдат допуснати само юридически лица, за което кандидатите следва да представят копие от документ за съдебна регистрация или ЕИК по Закона за търговския регистър и регистъра на юридическите лица с нестопанска цел.

2. До участие в конкурса се допуска само кандидат, които отговаря на следните изисквания:

а) да не е обявен в несъстоятелност и да не е в производство по несъстоятелност;

б) да не е в ликвидация;

в) да няма парични задължения към държавата, установени с влязъл в сила акт на компетентен държавен орган;

г) да не е лишен от право да упражнява търговска дейност;

д) да не е осъден за банкрут;

е) да не е осъждан с влязла в сила присъда за престъпление против собствеността или престъпление против стопанството, освен ако е реабилитиран;

3. Изискванията по т. 2, б. „г", „д" и „е" да се прилагат и за управителите и изпълнителните членове на управителните органи на кандидата.

 4. Обстоятелствата по т. 2, б. „а“, „б“, „в“, „д“ се удостоверяват служебно, чрез справка в съответния публичен регистър, а когато такъв не се поддържа, информацията се изисква и получава по служебен път от съответната администрация, а по б. „г“ - с декларация. Обстоятелството по т. 2, б. „е“ се удостоверява със свидетелството за съдимост.

 **VI. Видовете дейности по години, предмет на договора за съвместна дейност за срока му на действие (Приложение № 1) са:**

1. Изграждане, ремонт и поддръжка на биотехнически съоръжения;
2. Разработване и поддръжка на фуражна база;
3. Закупуване на фураж за подхранване на дивеча;
4. Опазване и охрана на дивеча;
5. Закупуване на жив дивеч за разселване;
6. Ремонт и поддръжка на БИСД;
7. Предоставяне на движими дълготрайни материални активи за ползване от ДЛС;
8. Изграждане, ремонт, поддържане и почистване на горски пътища;
9. Ремонт и поддържане на ловна база.

 **VII. Финансов ресурс, с който "Югоизточно държавно предприятие“ гр. Сливен може да участва за осъществяване на дейностите по т. VI е посочен в Приложение № 1, неразделна част от настоящата заповед.**

 **VIII. Максималният финансов ресурс, предложен от кандидата** за всяка от дейностите, описана в Приложение № 1, не може да надвишава предвидената сума, посочена в Приложение № 1, ред „Максимални средства за съфинансиране от инвеститора“.

 **IX. Приходите по години, очаквани от ловностопанската дейност за срока на действие на договора** са посочени в Приложение № 2, неразделна част от настоящата заповед.

 **X. Критерии за оценка на предложенията и методика за оценяването им**

Комплексната оценка **К (комплексно)** на предложението на кандидата се определя по формулата:

**К (комплексно) = К + R + Q**

Където:

**К** - е оценката на кандидата, за предложените задължителни инвестиции и разходи, съгласно Приложение № 1;

**R** - е средногодишният размер на паричните средства, които кандидатът предлага да дари на ЮИДП гр. Сливен, под условие, че ще бъдат използвани само за извършване на допълнителни инвестиции и разходи за ловностопанската дейност на ТП „ДЛС Мазалат";

**Q** - е размера на направените от кандидата инвестиции до 31 декември 2007 г. съгласно § 65, ал. 3 от ПЗР на ЗИД на ЗЛОД (Обн. ДВ, бр. 91 от 2008 г.) и чл. 9г, ал. 5 от ППЗЛОД. Инвестициите, които се признават от комисията са:

1. изграждане, ремонт и поддържане на биотехнически съоръжения;
2. разработване и поддържане на фуражна база;
3. закупуване на фураж за подхранване на дивеча;
4. опазване и охрана на дивеча;
5. закупуване на жив дивеч за разселване;
6. предоставяне на движими дълготрайни материални активи за ползване от ДЛС;
7. ремонт, поддържане и почистване на горски пътища;
8. ремонт и поддържане на ловна база.

Горепосочените критерии се определят както следва:

1. **К** се определя по следната формула:

К= Фmin x 100

 Фn

Където:

**Фmin** е минималният финансов ресурс, предложен от кандидат в конкурса.

**Фn** е финансовият ресурс на кандидата, чието предложение се оценява.

Кандидатът, който предлага сума по-висока от предвидената в Приложение № 1, ред „Максимални средства за съфинансиране от инвеститора“, получава 0 точки.

Финансовият ресурс, предложен от кандидата, се определя като сбор от посочения от него размер на минималните инвестиции и разходи по дейности и мероприятия, които ще изпълни, имайки предвид определения в Приложение № 1 финансов ресурс на ”Югоизточно държавно предприятие”, гр. Сливен.

Ако предложението на кандидата е всички дейности да се извършват с нулев финансов ресурс на инвестицията, същият се отстранява от по-нататъшно участие в конкурса.

 Максималната стойност на оценката **К** е 100 точки.

 2. **R** се определя като средно аритметично от предложените от кандидата парични средства, които ще бъдат дарени за допълнителни инвестиции и разходи, за периода на договора, както следва:

R = R1 + R2 + ………………….R15 ;

 15

Където:

 **R1** е размерът на паричните средства, предложени от кандидата, които ще бъдат дарени за допълнителни инвестиции и разходи за първата година.

**R2** е размерът на паричните средства, предложени от кандидата, които ще бъдат дарени за допълнителни инвестиции и разходи за втората година и т.н.

**R15** е размерът на паричните средства, предложени от кандидата, които ще бъдат дарени за допълнителни инвестиции и разходи за последната година от срока на действие на договора.

Паричните средства, които ще бъдат дарени за допълнителни инвестиции и разходи от кандидата по критерия **R**, не участват при определяне процента на разпределение на приходите от ловностопанската дейност, съгласно договора за съвместна дейност.

Паричните средства, които ще бъдат дарени за допълнителни инвестиции и разходи по критерия **R** могат да се разходват само за дейности, свързани с подобряване на типовите местообитания, фуражната база, биотехнически съоръжения, ловната база, придобиване на дълготрайни материални активи (ДМА) от ТП „ДЛС Мазалат” за ловностопанската дейност и увеличаване на дивечовите запаси. Директорът на “Югоизточно държавно предприятие”, гр. Сливен съвместно със спечелилия конкурса кандидат, изготвят ежегодно споразумение за разходването на дарените средства за допълнителни инвестиции и разходи.

Точките, които кандидатът ще получи за предлагания от него среден размер на паричните средства за допълнителните годишни инвестиции (**R**) за срока на действие на договора, се определят, като за всеки 1000 лева кандидатът получава по 1 точка.

Кандидат, който не е предложил равномерно разпределение на даренията за извършване на допълнителни инвестиции и разходи във връзка със съвместно извършваната ловностопанска дейност на територията на ТП „ДЛС Мазалат", се отстранява от по-нататъшно участие в конкурса. Счита се, че кандидатът не е предложил равномерно разпределение на даренията по години, ако предложените от него дарения за допълнителни инвестиции и разходи за съответната година се различава с повече от 20% от средния годишен размер на даренията за допълнителни инвестиции и разходи за целия срок на договора.

3. **Q** се определя като сума от направените от кандидата инвестиции до 31 декември 2007 г. Размерът на инвестициите се доказва с надлежни финансово-счетоводен документ или протокол. В случай,че кандидатът не е правил инвестиции до 31.12.2007г., по критерия **Q** ще получи 0 точки.

Оценяването на инвестициите се извършва като за всеки 100 лева инвестиции кандидатът получава по 1 точка. Точките, получени от кандидата по този показател **Q**, се прибавят към оценката **К (комплексно)** на кандидата.

4. Класирането се извършва съобразно получените от кандидатите точки. На първо място се класира кандидатът получил максимален брой точки **К (комплексно).**

Когато в резултат на класирането двама или повече кандидати получат еднаква комплексна оценка **К (комплексно)**, комисията извършва класирането **чрез жребии.**

**Срок за представяне на документите за участие**

Кандидатите за участие в конкурса могат да представят документите си за участие всеки работен ден от 9.00 до 16.00 ч. в периода от **03.02.2020 г.** до **04.03.2020 г.**, а при повторен конкурс до **18.03.2020 г.** включително. Документите за участие се представят в деловодството на „Югоизточно държавно предприятие", гр. Сливен, ул. „Орешака” № 15 А.

**Оглед на обекта**

Оглед на ловностопанските райони се извършва в присъствието на представител на ТП „ДЛС Мазалат" след представяне от кандидата на документ за закупена документация за участие в конкурса и заявка за оглед.

Оглед може да се извършва всеки работен ден в периода от **03.02.2020 г.** до **04.03.2020 г.**, а при повторен конкурс до **18.03.2020 г.** включително.

**XIII. Време и място за провеждане на конкурса**

Конкурсът ще се проведе на **05.03.2020 г.** от 10.00 часа в сградата на „Югоизточно държавно предприятие", гр. Сливен, ул. „Орешака” № 15 А. Повторен конкурс ще се проведе на същия адрес и час на **19.03.2020 г.**, в случай, че в първоначално определения срок не постъпи нито едно предложение (чл. 9, ал. 16, т. 2 от ЗЛОД).

**XIV. Гаранция за изпълнение на договора**

Кандидатът, спечелил конкурса, следва да представи банкова гаранция за изпълнение на договора, в полза на ЮИДП гр. Сливен, в размер на **30 000.00 (тридесет хиляди) лева.** Условията и сроковете за задържане или за освобождаване на гаранцията за изпълнение да се уредят в договора за съвместна дейност.

Договор не се сключва:

а) преди изтичане на срока за обжалване на заповедта за обявяване на резултатите от класирането;

б) при наличие на подадена жалба срещу заповедта за обявяване на резултатите от класирането - до влизане в сила на решение по нея;

в) до представяне в полза на ЮИДП гр. Сливен на банкова гаранция за изпълнение на договора oт страна на кандидата, спечелил конкурса.

 Заповедта за откриване на конкурса да се публикува в един централен ежедневник и в официалната интернет страница на Министерството на земеделието, храните и горите и на съответното държавно предприятие най-малко 30 дни преди датата на провеждане на конкурса.

Утвърждавам документацията за провеждане на конкурса, която е неразделна част от настоящата Заповед.

Настоящата Заповед може да бъде обжалвана в 14 (четиринадесет) дневен срок от съобщаването й пред Върховния административен съд на Република България от заинтересованите страни.

**ДЕСИСЛАВА ТАНЕВА /п/**

*МИНИСТЪР*

Съгласували: